ناتو-نون باش کاتیبی ینس استولتنبرگ پیمان عضو‌لری ایله سوریه-ده کی سیاسی حل یولوندا سعی‌لری آرتیرماق اوچون راضی‌لیق الده ائدیلدیگینی بیلدیردی.
ینس استولتنبرگ اتفاق عضو‌لری‌نین سوریه-نین قوزیی –دوغوسوندا باش وئرن حادثه‌لرله باغلی "آچیق و دوروست" بیر موباحیثه آپاردیغینی و "گله‌جه‌یه" دقتی یؤنلتمکله سیاسی حلی دستکله‌دیگینی سؤیله‌دی.
استولتنبرگ بو باره‌ده بئلچیکانین بروکسل شهرینده کئچیریلن ناتو مودافعه ناظیرلری توپلانتی‌سی‌نین ایلک گونونون ایلک ایجلاسلاریندان‌ سونرا مطبوعات کنفرانسیندا معلومات وئردی.
استولتنبرگ ناتو عضو‌لری آراسیندا سوریه ایله باغلی فرق‌لی فیکیرلرین اولدوغونو وورغولایا‌راق دئدی:
"سوریه ایله باغلی آچیق و دوروست موذاکیره آپاردیق . بوتون متفیق‌لر گله‌جه‌یه یؤنلدی‌لر. سون حادثه‌لر ایشیغیندا زوراکی‌لیق اهمیت‌لی درجه‌ده آزالدی. بو اساس اوزرینده سوریه-ده سیاسی حل سعی‌لری‌نین آرتیریلماسی باره‌ده راضیلاشدیق".
ناتو متفیق‌لری‌نین تورکیه‌نین قانونی تهلوکه‌سیزلیک ناراحات‌لیق‌لاری اولدوغونو دا قبول ائتدیگینه دقتی چکن استولتنبرگ بؤلگه‌ده باریش و ثابیتلیگین تامین ائدیلمه‌سی اوچون داها چوخ اولوسلار آراسی مسئولیت داشینماسی‌نین واجیب‌لیگینی دیله گتیردی.
استولتنبرگ متفیق‌لرین بؤلگه‌دکی عملیات‌لار و نماینده‌لیک‌لرله باغلی عهده لیک‌لرینی یئرینه یئتیرمه‌سی و ترور تشکیلاتی داعشه قارشی الده ائدیلن مثبت نتیجه‌لری قوروماق اوچون ده همفیکیر اولدوق‌لارینی سؤیله‌دی.
